পহেলগাঁওয়ের জের, আইপিএল ম্যাচে নেই চিয়ারলিডার, হবে নীরবতা পালন

ওয়েব ডেস্ক: পহেলগাঁওয়ে (Pahalgam) পর্যটকদের উপর ভয়ঙ্কর জঙ্গি হানার প্রভাব পড়ল আইপিএলেও (IPL 2025)। বুধবার সন্ধেয় রয়েছে সানরাইজার্স হায়দরাবাদ (SRH) বনাম মুম্বই ইন্ডিয়ান্স (MI) ম্যাচ। পহেলগাঁওয়ের মর্মান্তিক ঘটনাকে মাথায় রেখে এ ম্যাচে বেশ কিছু বদল আনার সিদ্ধান্ত নিয়েছে বিসিসিআই। জঙ্গি হানায় মৃতদের প্রতি শ্রদ্ধা জানাতেই এই এইসব সিদ্ধান্ত।

কালো আর্মব্যান্ড: এদিনের ম্যাচে হায়দরাবাদ এবং মুম্বইয়ের ক্রিকেটাররা সবাইক কালো আর্মব্যান্ড পরে মাঠে নামবেন। মাঠের দুই আম্পায়ারের হাতেও কালো আর্মব্যান্ড থাকবে। ম্যাচ শুরুর সময় এক মিনিটের নীরবতা পালন হবে।

নেই চিয়ারলিডার: আইপিএলের সবথেকে পরিচিত দৃশ্য হল চার-ছয় কিংবা উইকেট পড়লে স্ট্যান্ডে চিয়ারলিডারদের নাচ। প্রত্যেক দলের নিজস্ব চিয়ারলিডারদের দল থাকে। বুধবারের ম্যাচে থাকবে না চিয়ারলিডাররা।

আরও পড়ুন: তিন জঙ্গির স্কেচ প্রকাশ করল গোয়েন্দা সংস্থা

বন্ধ বাজি ও আলো: আইপিএল মানেই বিনোদন। দর্শকদের মনোরঞ্জন করতে আয়োজক সংস্থা ম্যাচের আগে, পরে এবং বিশেষ ঘটনায় আতসবাজির প্রদর্শনী করে। এছাড়াও চলে লেজার শো। কিন্তু পহেলগাঁওয়ের ঘটনার জেরে হায়দরাবাদ-মুম্বই ম্যাচে এসব হবে না।

মঙ্গলবার অন্তত পাঁচ-ছয় জঙ্গি পহেলগাঁওয়ের বৈসরন (Baisaran Meadow) এলাকায় ঢুকে পড়ে। কুর্তা-পাজাম এবং ভারতীয় সেনার ছদ্মবেশে পর্যটকদের উপর নির্বিচারে গুলি চালায় তারা। গোয়েন্দা দফতরের তরফে জানানো হয়েছে, কিছদিন আগেই পাকিস্তান থেকে ভারত ভূমিতে অনুপ্রবেশ করেছিল তারা। কিন্তু আগে থেকে এই অনুপ্রবেশ এবং হামলার ছকের খবর গোয়েন্দা দফতরের কাছে নেই কেন সেটাই এখন জনমানসে প্রশ্ন।